|  |  |
| --- | --- |
| Anita Brønmo Kjøpsvik skole   |    |
|  |  |
|  |  |  |  |
| **Deres ref.:** | **Vår ref.:**  | **Saksbehandler:** | **Dato:** |
|   | 25/1638 - 4 - MIMO 25/23189 | Michael James Morgan  | 25.09.2025 |

**Vedrørende arbeid med ny skolestruktur i Narvik kommune 2025**

Det vises til tidligere meldinger, sendt 28.04.2025, vedrørende oppstart av arbeidet med ny skolestruktur, og 21.08.2025, om forsinket utsendelse av høringsdokumentet. Forsinkelsen skyldes nylig endrede rammebetingelser og behov for grundigere faktagrunnlag til høringsdokumentet.

Kommunedirektøren har utarbeidet en ny plan for arbeidet med skolestruktur i Narvik kommune, som vil deles i to faser.

**Fase 1** vil fastsette skolestruktur sør i Narvik kommune. Denne fasen vil gjelde elever som i dag sokner til Kjøpsvik skole, Ballangen skole og Skjomen oppvekstsenter.

Basert på bl.a. kommuneplanen, skolenes geografisk plassering, samt tidligere kommunestyrevedtak\* mener kommunedirektøren at det er mulig å vurdere og fastsette denne delen av skolestrukturen allerede i februar.

(\* KST- 158/20: Bygging av oppvekstsenter i Kjøpsvik, arealeffektivisering ved Ballangen skole, og videre drift av oppvekstsenter i Skjomen så lenge elevtallet ikke er lavere enn 25)

* Tidslinje fase 1: Høringsdokument sendes ut 15. oktober → høringsfrist 15. desember → behandles i kommunestyret 5. februar 2026.

**Fase 2** vil fastsette barneskolestruktur nord for Skjombrua. Denne fasen vil omfatte elever som i dag sokner til Håkvik skole, Ankenes skole, Beisfjord skole, Skistua skole, Frydenlund skole og Bjerkvik skole.  Ungdomsskolestrukturen ble fastsatt av kommunestyret i 2020 og vil ikke bli tatt opp til ny vurdering. Kommunedirektøren mener det er nødvendig å bruke noe mer tid på denne fasen.

* Tidslinje fase 2: Høringsdokument sendes ut senest 19. april 2026 → høringsfrist 19. juni 2026 → behandles i kommunestyret 17. september 2026.

Med hilsen

Tommy Andre Eide

Kommunalsjef oppvekst,

Narvik kommune

*Dokumentet er elektronisk godkjent og har derfor ingen signatur*

| **Vedlegg:** |
| --- |
|   |   |

| **Kopi til:** |
| --- |
| Astri Enevoldsen Sletteng | Oppvekst |   |   |
| Heidi Eriksen Laksaa | Helse og omsorg |   |   |
| Lars Norman Andersen | Plan, næring, kultur og teknisk drift |   |   |
| Rolf Lossius | Virksomhetsstyring |   |   |